พอดีมาเยี่ยมคุณแม่ของน้องในทีมที่อยู่รพ.ยันฮี เลยได้โอกาสมาลองร้านนี้เลย ร้านอยู่เลยโรงพยาบาลมานิดเดียว มีที่จอดรถด้านหลังร้านสบายๆ ร้านมีทั้ง zone indoor & outdoor เมนูก็มีให้เลือกค่อนข้างเยอะเลย พอดีมากันหลายคนเลยได้สั่งหลายอย่างมาลอง พวกข้าวผัดรสชาติมาตรฐาน เราว่าที่นี่ทำอาหารฝรั่งอร่อยกว่านะ อย่างสปาเก็ตตี้ครีมซอสปลาทอด, steak ปลาทอด, mozza cheese sandwich 

และที่อร่อยมากอีกอย่างเลยก็คือ Toast กับ Waffle ของที่นี่ อย่างตัว Toast นี่เราว่าเป็นน้องๆ After You เลยนะ และเค้าจะตัดขนมปังให้เป็นก้อนอยู่แล้ว และขอบขนมปังที่ถูกตัดออกนี่อย่าทิ้งล่ะ มันกรอบๆอร่อยมาก แต่ขนาดค่อนข้างใหญ่มาก ถ้ามา 2 คนแล้วสั่ง Toast ล่ะก็ไม่ต้องสั่งจานอื่นแล้วนะ จานนี้จานเดียวก็อิ่มแล้วล่ะ 

สรุปว่าชอบนะร้านนี้ บรรยากาศดี บริการดี อาหารอร่อยใช้ได้โดยเฉพาะขนม ส่วนเครื่องดื่มนี่ยังไม่ได้ลองเลยไม่คอมเม้นต์นะ ^^
